В дните между боевете, адютантът на командира на полка, храбрецът капитан Цоко Коев, със завладяваща усмивка често провокира капитан Луков за написването на нов боен марш. В окопите при Чаталджа и Одрин капитан Луков написва нов марш. Посветен е на капитан Коев и е наименуван „Весели и в боя“. Изпълнен е по време на войната за пръв път от оркестъра на 34-ти пехотен троянски полк. След Междусъюзническата война (1913) полкът се завръща в гарнизона си в гр. Ловеч. Тук маршът е официално разписан за изпълнение с духови инструменти. Към него не е писан текст.